Saabuv Eesti Vabariigi sünnipäev on meie kõigi ühine pidupäev ja see seob eestlasi nii kodumaal kui ükskõik kus maailma nurgas. Eesti elab, õitseb ja kasvab nii nähtavalt kui ka meie kõigi südames ja me teame, et ühtehoidmises  ja kasvamises on jõud, mis ei lase meid murda, vaid teeb aina tugevamaks. Selle sõnumiga soovin meile kõigile ja läbi selle ka meie väärikale ja armsale Vabariigile õnne ja kordaminekuid!